Mart Opmann

Mart Opmann (født 27. mars 1956) er en estisk politiker og bankmann.

Han studerte kybernetikk ved Statsuniversitetet i Tartu, et studium som i sovjettiden ble anvendt i planøkonomisk tenkning. Han inntok ledende stillinger i AS Flora, som produserte landbrukskjemikalier. Opmann har siden 1990-årene arbeidet for flere investeringsbanker.

Etter at Estland ble uavhengig av Sovjetunionen i 1991, ble Opmann stedfortredende finansminister i overgangsregjeringen. Fra 1995 til 1999 var Opmann finansminister i regjeringer med sitt tyngdepunkt i Det estiske samlingspartiet, som for det meste var tidligere «reformkommunister».

I 2000 var han på tale som sjef for Estlands sentralbank, men trakk sitt kandidatur etter mistanker om korrupsjon og motstand fra president Lennart Meri, som mente at Opmann ikke var kvalifisert.

Opmann var medlem av Estlands riksdag fra 2003 til 2007, som representant for Den estiske folkeunionen.

Referanser 

Estiske politikere
Estiske forretningsfolk